Document ID: 31998R2512

ΚΑΝΟΝΙΣΜΟΣ (ΕΚ) αριθ. 2512/98 ΤΗΣ ΕΠΙΤΡΟΠΗΣ της 20ής Νοεμβρίου 1998 σχετικά με την τροποποίηση του κανονισμού (ΕΟΚ) αριθ. 3846/87 που καθορίζει την ονοματολογία των γεωργικών προϊόντων για τις επιστροφές κατά την εξαγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 (2), και ιδίως το άρθρο 13 παράγραφος 3,
Εκτιμώντας:
ότι ο κανονισμός (ΕΟΚ) αριθ. 3846/87 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2138/98 (4), καθόρισε, βάσει της συνδυασμένης ονοματολογίας, την ονοματολογία των γεωργικών προϊόντων για τις επιστροφές κατά την εξαγωγή 7
ότι για τα παρασκευάσματα για τη διατροφή των ζώων με βάση τα σιτηρά μπορούν να ληφθούν επιστροφές κατά την εξαγωγή 7 ότι τα εν λόγω προϊόντα αναφέρονται στην υποσημείωση 2 του τμήματος 4 του παραρτήματος του κανονισμού (ΕΟΚ) αριθ. 3846/87 7
ότι μεταξύ των εν λόγω σιτηρών περιλαμβάνονται τα προϊόντα που υπάγονται στη διάκριση 1104 7 ότι αποδείχθηκε ότι τα προϊόντα αυτά μπορούν να ανασυσταθούν εν μέρει με συστατικά για τα οποία κανονικά δεν λαμβάνονται επιστροφές κατά την εξαγωγή 7 ότι πρέπει άρα να αποφευχθεί η τελευταία αυτή πιθανότητα, προβλέποντας ότι τα προϊόντα που υπάγονται στη διάκριση 1104 πρέπει να χρησιμοποιούνται ως έχουν και χωρίς ανασύσταση 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στην υποσημείωση 2 του τμήματος 4 του παραρτήματος του κανονισμού (ΕΟΚ) αριθ. 3846/87, ο όρος «1104» αντικαθίσταται από τους όρους «1104 ως έχουν και χωρίς ανασύσταση».
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Νοεμβρίου 1998.

Labels: 3
17
6